سوریه‌ده رژیمین آتیشکس پوزونتولاری داوام ائدیر.
دمشقین تشرین سمتینده سون بیر هفته ایچری‌سینده اسد گوج‌لری‌نین تشکیل ائتدیگی سالدیری‌لاردا 20 وطنداش اؤلدو، 100 وطنداش یارالاندی.
اسد گوج‌لری، لازقیه چؤلون‌دکی تورکمن‌داغینا دا دونن آغیر سالدیری باشلاتدی.
اسد گوج‌لری، دونن گون اورتا ساعاتلاریندان‌ اعتباراً مخالیف‌لرین کنترلون‌داکی تورکمن کندلرینه توپ و موشک‌لرله سالدیردی.
کلز، قارامان، سالور و یامادی کندلری ایله قارابیبر موقعیتی‌نین هدف آلیندیغی هوجوم‌لارا مخالیف‌لر ده قارشیلیق وئریر.
کلز کندی اطرافیندا زامان زامان یاشانان چاتیشما‌لاردا یارا‌لی‌لار اولدوغو بیلدیریلیر.
بؤلگه‌دن یوکسه‌لن توستو، حاتایین سوریه سرحدین‌دکی یایلاداغی ائلچه‌سیندن ده گؤرولور.
رژیم گوج‌لری سون بیر هفته ایچری‌سینده دمشقین دوغو کسیم‌لرینده یئر آلان مخالیف‌لرین کنترلون‌داکی تشرین سمتینی هدف آلیر.
بؤلگه‌یه 20 راکت هوجومو تشکیل ائدیلدیگی، مولکی ساوونما قروپ‌لاری‌نین داغینتی آلتیندا قالان‌لارا چاتماغا چالیشدیغی بیلدیریلدی.
سوریه‌ده چاتیشان طرف‌لر آراسیندا تورکیه و روسیانین ضامنلیگینده تامین ائدیلن آتیشکس 30 دسامبردا قوه‌یه گیرمیشدی.
23 - 24  ژانویه‌ده ائدیلن آستانا دانیشیق‌لاریندا ایسه تورکیه، روسیا و ایران آتیشکس پوزونتولاری‌نین قارشی‌سی‌نین آلینماسی اوچون اوچلو ایزله‌مه مکانیزمی قورولماسی قونوسوندا آنلاشمیشدی.
